**ՆԱԽԱԳԻԾ**

**ԳՈՐԻՍ ՀԱՄԱՅՆՔԻ ԱՎԱԳԱՆԻ  
  
Ո Ր Ո Շ ՈՒ Մ**2024 թվականի N 01

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱԿԱՆ ԴԱՏԱՐԱՆ ՀԱՅՑ ՆԵՐԿԱՅԱՑՆԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 10-րդ կետով, հիմք ընդունելով Հայաստանի Հանրապետության դատախազության Սյունիքի մարզի դատախազի 2024 թվականի հունիսի 4–ի գրությունը

1. Տալ համաձայնություն

1) Հայաստանի Հանրապետության Սյունիքի մարզի նախկին Ներքին Խնձորեսկ համայնքի ղեկավարի 2006թվականի մայիսի 22-ի որոշումը՝ համայնքային սեփականություն հանդիսացող՝ 09-063-001-024 կադաստրային ծածկագրով 4,824 հա հողամասը Լիանա Մարտունի Արզանյանի ընտանիքին անհատույց օգտագործման իրավունքով օտարելու մասին,

2) Հայաստանի Հանրապետության Սյունիքի մարզի նախկին Ներքին Խնձորեսկ համայնքի ղեկավարի 2009թվականի մայիսի 05-ի N 05-Ա որոշումը` hամայնքային սեփականություն հանդիսացող 09-063-105-026 կադաստրային ծածկագրով 19,88 հա հողամասն Արտյուշա Մինասյանին օտարելու մասին,

3) Հայաստանի Հանրապետության Սյունիքի մարզի նախկին Ներքին Խնձորեսկ համայնքի ավագանու 2009թվականի հուլիսի 8-ի 22-ի որոշումը՝ համայնքային սեփականություն հանդիսացող 09-063-0105-0027 կադաստրային ծածկագրով 12,58 հա հողամասն աճուրդով «Ներքին Թաղի Հայարփի» ՍՊ ընկերությանը վաճառելու և 2009թվականի հոկտեմբերի 01-ի հողամասերի աճուրդով վաճառքի արդյունքների մասին արձանագրությունների և նույն հողամասը Արտյուշա Մինասյանին օտարելու մասին ՀՀ Սյունիքի մարզի նախկին Ներքին Խնձորեսկ համայնքի ղեկավարի 2009թվականի հոկտեմբերի 02-ի N 06-Ա որոշումը,

անվավեր ճանաչելու վերաբերյալ ՀՀ վարչական դատարան հայց ներկայացնելու ՀՀ դատախազության Սյունիքի մարզի դատախազի առաջարկությանը:

2. Լիազորել ՀՀ Սյունիքի մարզի Գորիս համայնքի ղեկավարի խորհրդական Կարեն Ջավահիրյանին` ՀՀ վարչական դատարանում իրականացնելու հայցվորին վերապահված լիազորությունները:

3. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով։